
Referat de aprobare
 pentru proiectul de hotărâre privindmodificarea  și completarea Hotărârii Consiliului Local nr. 180 din 28.09.2021 privind acordul pentru scoaterea definitivă din fondul forestier naţional a unui teren forestier în suprafaţă de 9970 mp., proprietatea publică a Municipiului Marghita în vederea realizării obiectivului de investiţii „Centru medical de recuperare cardiovasculară în Municipiul Marghita”

          Prezentul referat de aprobare are la bază prevederile art.6 alin.(3) si art.30 alin.(1) si alin.(2) din Legea  nr.24/2000 privind normele de tehnica legislativa pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind modificarea și completarea Hotărârii Consiliului Local nr. 180 din 28.09.2021.
         Astfel, prin hotărârea de consiliu mai sus-mentionată s-a aprobat scoaterea definitivă din fondul forestier naţional a suprafetei de 9970 mp. , proprietatea publică a Municipiului Marghita în vederea realizării obiectivului de investiţii „Centru  medical de recuperare cardiovasculară în Municipiul Marghita”. Pentru această suprafaţă s-a aprobat compensarea terenului cu o suprafaţă egală , în vederea împăduririi , teren care aparţine domeniului privat al localităţii înscris în CF nr. 105470, nr. cadastral.105470.
         Prin înaintarea dosarului pentru avizare s-a constatat că realizarea proiectului respectiv nu se încadrează în excepţiile prevăzute la alin. (3) al art. 37 din Codul Silvic  aprobat prin Legea nr. 46/2008 , astfel că pentru realizarea unui obiectiv medical prevăzut la art. 37 alin.(1) lit.b) compensarea se realizează fizic „cu un teren  care are de 5 ori valoarea terenului care se scoate definitiv din fondul forestier naţional , iar suprafaţa  terenului dat în compensare nu poate fi mai mică decât de 3 ori suprafaţa terenului care  face obiectul scoaterii din fondul forestier naţional ”
In urma identificării unei suprafeţe de teren, proprietatea privată a municipiului , teren care să fie in proximitatea pădurii pentru a putea fi împădurit, propun modificarea art. 2 din HCL nr. 180 din 28.09.2021 cu suplimentarea suprafeţei de 20000 mp. înscris în C.F. 105719 nr. cadastral 105719”

